**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**237/2024. (IX.13.) Kt. számú**

**határozata**

**a Tiszavasvári Településszolgáltatási és Vagyonkezelési Nonprofit Kft. könyvvizsgálójának megválasztásáról**

(mely egyben a 21/2024. (IX.13.) számú alapítói határozatnak minősül)

Tiszavasvári Város Önkormányzata Képviselő-testülete **„***A Tiszavasvári Településszolgáltatási és Vagyonkezelési Nonprofit Kft. könyvvizsgálójának megválasztásáról*„ szóló előterjesztéssel kapcsolatban az alábbi döntést hozza:

**I.1** A **Tiszavasvári Településszolgáltatási és Vagyonkezelési Nonprofit Kft.** **állandó könyvvizsgálójának** az EXPERTUS-AUDIT Kft. (cégjegyzékszám: Cg.15-09-065053 Képviseli: Szélesné Szelkó Ildikó ügyvezető) 4400 Nyíregyháza, Szélsőbokori út 17. szám alatti székhelyű gazdasági társaság képviseletében eljáró **Szélesné Szelkó Ildikó** (sz: ….. ………. .., an: …. ….., kamarai nyilvántartási szám: 002043) …. ……….., ………… út ... szám alatti lakos **bejegyzett könyvvizsgálót bízza meg**, **2024. szeptember 18. napjától 2029. május 31. napjáig tartó határozott időtartamra.**

**I.2. Úgy dönt,** hogy az **állandó könyvvizsgáló díjazása havonta 80.000 forint+Áfa forint,** melynek **fedezete a Tiva-Szolg. Nonprofit Kft. költségvetéséből** kerül **biztosításra.**

**II.1 Úgy dönt,** hogy **alapítói döntés szintjére emeli** a társaság tulajdonában lévő**, járóbeteg szakorvosi feladatellátás eszközeinek hasznosítását, összeghatárra tekintet nélkül,** azzal, hogyközfeladat ellátás céljára **saját intézményei részére térítésmentesen biztosítja** az eszközök használatát.

**II.2 Úgy dönt,** hogy **ügyvezetői hatáskörbe utalja a pályázati forrásból elnyert, önerőt nem igénylő szolgáltatás megrendelést, nettó 15 millió forint összegig, a pályázaton belüli bér jellegű kifizetésekkel együtt.**

**III.** **Elfogadja a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság alapító okiratának módosítását** a határozat 1**. melléklete** szerinti tartalommal.

**Határidő:** azonnal  **Felelős:** Szőke Zoltán polgármester

**IV.** Utasítja a Tiva-Szolg. Nonprofit Kft. ügyvezetőjét, hogy a megválasztott könyvvizsgálóval kösse meg a megbízási szerződést.

**V**.1 Felhatalmazza a polgármestert aTiszavasvári Településszolgáltatási és Vagyonkezelő Nonprofit Korlátolt Felelősségű Társaság **alapító okirata módosító okiratának aláírására.**

**V.2.** Felkéri a polgármestert, hogy az alapító okirat módosításának cégnyilvántartási bejegyzése iránt a szükséges intézkedéseket tegye meg.

**Határidő:** azonnal  **Felelős:** Szőke Zoltán polgármester

**VI.** Felkéri a polgármestert, hogy a Képviselő-testület döntéséről írásban értesítse a Tiva-Szolg Nonprofit Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**1. melléklet a 237/2024. (IX.13.) Kt. számú határozathoz

# ALAPÍTÓ OKIRAT MÓDOSÍTÁS

A Tiszavasvári Településszolgáltatási és Vagyonkezelő Nonprofit Korlátolt Felelősségű Társaság 4440 Tiszavasvári, Báthori u. 6. sz. gazdasági társaság tagja Tiszavasvári Város Önkormányzata a társaság 1995. július 10-én kelt, 1996. március 12-én, 1996. november 1-jén, 1998. március 24-én, 1998. december 30-án, 1999. november 24-én, 2000. január 27-én, 2000. május 2-án, 2003. január 9-én, 2003. április 11-én, 2003. április 30-án, 2003. szeptember 1-jén, 2007. május 30-án, 2008. április 7-én, 2008. július 17-én, 2009. május 21-én, 2009. július 14-én, 2011. augusztus 2-án, 2011. november 29-én, 2012. május 24-én, 2012. december 12-én, 2015. június 25-én, 2015. december 17-én, 2016. december 22-én, 2017. január 26-án, 2017. május 25-én, 2017. június 29-én, 2017. november 30-án, 2018. december 19-én, 2019. január 31-én, 2019. április 9-én, 2019. szeptember 16-án, 2021. június 14-én, 2021. november 29-én, 2022. szeptember 29-én, 2022. november 3-án, 2023. április 27-én, 2023. szeptember 28-án módosított alapító okiratát az alábbiak szerint módosítja.

**1./ Az alapító okirat VI.1. pontja az alábbiak szerint módosul:**

**1. Alapító**

A társaság legfőbb szerve a taggyűlés, melynek hatáskörét az alapító, Tiszavasvári Város Önkormányzat Képviselő Testülete gyakorolja.

Az alapító kizárólagos hatáskörébe tartozik különösen:

- a számviteli törvény szerinti beszámoló, illetve a közhasznú szervezetek működésére vonatkozó jogszabályban meghatározott éves beszámoló, közhasznúsági melléklet jóváhagyása,

- pótbefizetés elrendelése és visszatérítése

- az ügyvezető megválasztása, visszahívása, díjazásának megállapítása,

- felügyelő bizottság tagjainak megválasztása, visszahívása, díjazásának megállapítása,

- könyvvizsgáló megválasztása, és visszahívása, díjazásának megállapítása,

- olyan szerződés megkötésének jóváhagyása, melyet a társaság saját tagjával, ügyvezetőjével, vagy azok közeli hozzátartozójával, hozzátartozójával (Ptk. 8:1 § 1-2. pont) köt,

- a tagok, az ügyvezetők, a felügyelő bizottsági tagok, illetve a könyvvizsgáló elleni követelések érvényesítése,

- az Alapító Okirat módosítása,

- döntés hitelfelvétel ügyében,

- Ingatlan használatba vételből, ingatlan használatba adásból eredő kötelezettségvállalás, amennyiben a használat időtartama az egy évet meghaladja, vagy a használat ellenértéke a nettó 500.000,- Ft-ot meghaladja, kivéve az alapító eseti felhatalmazásával ügyvezetői hatáskörbe utalt kötelezettségvállalásokat.

- A pénzügyi lízingbe – ide értve a tartós bérletet is - vételből eredő hosszú lejáratú kötelezettségvállalás.

- Döntés ingatlan megszerzése, elidegenítése, megterhelése tárgyában.

- Döntés ingó - ide értve a számviteli törvény szerinti forgóeszközt is -, vagyoni értékű jog megszerzése, elidegenítése, megterhelése tárgyában, ha a szerződéses érték a 3.000.000.- Ft, azaz: Hárommillió forint értéket meghaladja, ide nem értve a folyamatos működéssel kapcsolatos napi ügyeket, valamint a társaság ügyvezetőjének hatáskörébe tartozó közmunka program keretében történő eszközbeszerzéseket, illetve kivéve a társaság által pályázati úton elnyert önerőt nem igénylő eszközbeszerzéseket.

A szerződéses érték megállapítása során a könyvviteli, a vagyonértékelés szerinti és a szerződéses nettó érték közül a magasabbat kell figyelembe venni.

- a társaság Szervezeti és Működési Szabályzatának jóváhagyása.

Tiszavasvári, 2024. szeptember …... Ellenjegyzem:

Tiszavasvári Város Önkormányzata

Szőke Zoltán polgármester Dr. Vaskó László ügyvéd

-/-

-2-

**- A társaság tulajdonában lévő, járóbeteg szakorvosi feladatellátás eszközeinek hasznosítása, összeghatárra tekintet nélkül, azzal, hogy közfeladat ellátás céljára saját intézményei részére térítésmentesen biztosítja az eszközök használatát.**

Az alapítói jogokat gyakorló Tiszavasvári Város Önkormányzata Képviselő Testületi ülését szükség szerint, de legalább félévente egyszer össze kell hívni. A Képviselő Testület ülésének összehívása előtt az ügyvezető köteles 5 nappal a napirend megjelölésével, meghívó küldésével értesíteni a Képviselő Testületi tagokat Tiszavasvári Város Önkormányzata Polgármestere útján. A Képviselő Testület ülései nyilvánosak.

A vezető szerv határozathozatalában nem vehet részt az a személy, aki, vagy akinek közeli hozzátartozója, hozzátartozója (Ptk. 8:1 § 1-2. pont), a határozat alapján kötelezettség, vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a társadalmi szervezetek által tagjának a tagsági jogviszony alapján nyújtott, létesítő okiratnak megfelelő cél szerinti juttatás.

A képviselő-testületi ülés jegyzőkönyvei nyilvánosak, az a Tiszavasvári, Városháza tér 4. szám alatt munkaidőben megtekinthető illetve a képviselő-testületi ülések jegyzőkönyvei megtekinthetők Tiszavasvári Város Önkormányzata honlapján: www.tiszavasvari.hu.

Az alapító döntéseit a kizárólagos hatáskörébe tartozó ügyekben minősített többséggel hozza meg. A minősített többséghez a megválasztott települési képviselők több mint a felének a szavazata szükséges.

Az alapítói jogkörben tárgyalt napirendekhez a Felügyelő Bizottság Elnökét és tagjait, valamint a könyvvizsgálót a Képviselő Testület ülésére meg kell hívni, akik meghívásáról a társaság ügyvezetője gondoskodik írásbeli meghívó elküldésével a polgármester útján.

Az éves beszámoló elfogadásához Tiszavasvári Város Önkormányzata Képviselő Testületének minősített többséggel meghozott döntése szükséges.

A Képviselő Testület Tiszavasvári Város Önkormányzata Képviselő Testületének ülése a Tiszavasvári Város Önkormányzata székhelyére hívható össze. A meghívok elküldésére egyebekben alkalmazni kell a Ptk. taggyűlés összehívására vonatkozó szabályait. A Képviselő Testület ülése akkor határozatképes, ha a megválasztott képviselők több mint fele jelen van a képviselő testület ülésén. A határozatképességet minden határozathozatalnál vizsgálni kell. Ha egy képviselő valamely ügyben nem szavazhat, őt az adott határozat meghozatalánál a határozatképesség megállapítása során figyelmen kívül kell hagyni. A képviselő-testület ülésén a képviselők kézfeltartással szavaznak. Aki tartózkodik, úgy kell tekinteni, mint aki az előterjesztés elfogadását nem támogatja. Jelen alapító okirat vagy jogszabály eltérő rendelkezése hiányában a képviselő-testület döntését szótöbbséggel hozza meg.

A döntéshozó szerv ülését írásbeli meghívóval kell összehívni, a meghívónak tartalmaznia kell a társaság nevét, székhelyét, az ülés idejének és helyszínének megjelölését, az ülés napirendjét. A napirendet a meghívóban olyan részletességgel kell feltünteti, hogy a szavazásra jogosultak a tárgyalni kívánt témakörökben álláspontjukat kialakíthassák.

A határozatképesség szempontjából a Polgármester képviselőnek minősül. Ha a képviselő testület ülése nem volt határozatképes, az emiatt megismételt képviselő testületi ülés az eredeti napirenden szereplő ügyekben a jelenlevők számától függetlenül határozatképes. A megismételt képviselő testületi ülésre a tagokat meghívóval kell meghívni. A meghívok elküldése és a megismételt taggyűlés napja között legalább 5 napnak kell lennie. A fenti rendelkezéseket nem kell alkalmazni abban az esetben, ha

Tiszavasvári, 2024. szeptember …... Ellenjegyzem:

Tiszavasvári Város Önkormányzata

Szőke Zoltán polgármester Dr. Vaskó László ügyvéd

-/-

-3-

valamennyi képviselő és a polgármester jelen van, és a képviselő testületi ülés megtartása ellen egyik képviselő sem, illetve a polgármester sem tiltakozik.

A határozatképtelenség miatt megismételt képviselő testületi ülés összehívása az eredeti képviselő testületi ülés meghívójában megjelölt feltételekkel történik, s erre való tekintettel a meghívóban már elegendő csupán a megismétlésre kerülő képviselő testületi ülés időpontját közölni azzal a képviselővel, aki az eredeti képviselő-testületi ülésre szóló meghívót átvette. A képviselő testületi ülés során a képviselőket és a polgármestert 1-1 szavazat illeti meg a döntéshozatalkor.

Az ügyvezető köteles a képviselő-testület által hozott határozatokat a határozatok könyvében nyilvántartani. A képviselő-testület üléséről a polgármester köteles jegyzőkönyv készítéséről gondoskodni, és a képviselő-testület döntéseit a jegyzőkönyvben szó szerint rögzíteni oly módon hogy megállapítható legyen a képviselő-testület döntése meghozatalának időpontja, hatálya, illetve a döntést támogatók és ellenzők számaránya és személye.

**2./ Az alapító okirat VI.2. pontja az alábbiak szerint módosul:**

**2. A társaság ügyvezetője**

A társaság ügyvezetője **Dr. Groncsák Andrea** (szn: …… ……, sz.: …….. .., ………., an.: ……. …….) …. ……….., …… u. .. …... .. …. alatti lakos. Az ügyvezetőt az ügyvezetői tisztség ellátására a taggyűlés hatáskörét gyakorló Tiszavasvári Város önkormányzata képviselő-testülete 2019. március 1. naptól határozatlan időtartamra választotta meg. Az ügyvezető az ügyvezetői tisztséget 2019. március 1. naptól kezdődő határozatlan időtartamú munkaviszonyban látja el. A munkaviszonyban álló ügyvezető díjazását a munkaszerződés tartalmazza.

A társasággal munkaviszonyban álló munkavállalók tekintetében a munkáltatói jogokat Dr. Groncsák Andrea ügyvezető gyakorolja.

Az ügyvezető gyakorolja a Ptk.-ban és egyéb jogszabályokban, illetve a társaság belső szabályzataiban az ügyvezető részére megállapított jogokat. Az ügyvezető dönt minden olyan ügyben, amely nem tartozik az Alapító kizárólagos döntési hatáskörébe.

Az ügyvezető hatáskörébe tartozik különösen:

- A társaság alkalmazottai felett a munkáltatói jogokat az ügyvezető gyakorolja.

Ezen belül a közfoglalkoztatási jogviszonyban állók felett a munkáltatói jogokat, az ügyvezető az alábbiak szerint gyakorolja:

Az ügyvezető a munkaviszony létesítés és megszüntetés, kártérítési munkáltatói jogkörön kívüli munkáltatói jogkörök gyakorlását – egyéb munkáltatói jogkör – átruházhatja.

- A Tiszavasvári Város Önkormányzata által elfogadott közmunka programok keretében központilag támogatott, önerőt igénylő és önerő nélküli ingó – ide értve a forgóeszközt is –, beszerzése összeghatárra tekintet nélkül.

- A társaság által pályázati úton elnyert, önerőt nem igénylő ingó - ide értve a forgóeszközt is - beszerzése összeghatárra tekintet nélkül.

- Az év közben jelentkező közmunkaerő igény benyújtása, Tiszavasvári Város Önkormányzat, mint a közfoglalkoztatási feladatot feladat-ellátási szerződés keretében átadó utólagos tájékoztatásával. Közfoglalkoztatásra épülő mintaprogramok keretében az éves közmunkaprogram hosszabbításának lehetősége esetén a szükséges intézkedések, jognyilatkozatok megtétele. Tiszavasvári Város Önkormányzat által elfogadott közmunkaprogramok tekintetében szükséges intézkedések, jognyilatkozatok megtétele, hatósági szerződés megkötése.

- a társaság képviselete,

Tiszavasvári, 2024. szeptember …... Ellenjegyzem:

Tiszavasvári Város Önkormányzata

Szőke Zoltán polgármester Dr. Vaskó László ügyvéd

-/-

-4-

- az éves terv előkészítése,

- a mérleg és vagyonkimutatás elkészítése,

- szervezeti struktúra kialakítására javaslattétel,

- az üzletpolitika kialakítása,

- a társaság üzleti könyveinek és nyilvántartásának a jogszabályokban és egyéb rendelkezésekben meghatározott módon történő vezetése

**- pályázati forrásból elnyert, önerőt nem igénylő szolgáltatás megrendelés, nettó 15 millió forint összegig, a pályázaton belüli bér jellegű kifizetésekkel együtt.**

Az ügyvezető köteles:

- a helyi közfoglalkoztatási kötelezettség keretében biztosítandó valamennyi közmunkaprogramot, közfoglalkoztatásra épülő mintaprogramot előkészíteni, egyeztetni, elkészíteni, az azzal kapcsolatos valamennyi szükséges intézkedést megtenni, a hatósági szerződést megkötni.

- Határozatok Könyvét vezetni

- elkészíteni a társaság éves beszámolóját, valamint a közhasznúsági mellékletet, és az alapítóhoz előterjeszti jóváhagyásra minden év május 31. napjáig,

- az önkormányzat költségvetése ismeretében is előkészíti a társaság üzleti tervét, és azt jóváhagyásra előterjeszti az alapítóhoz minden év május 31. napjáig.

Ez a nyilvántartás tartalmazza az alapító Képviselő Testület döntéseinek (határozatainak) tartalmát, időpontját, hatályát és a döntést támogatók és ellenzők számarányát, személyét.

Az ügyvezető köteles a határozatokat az érintettekkel írásban, a határozatok meghozatalát követő 3 napon belül közölni.

A Határozatok Könyve a társaság székhelyén munkaidőben, valamint a társaság honlapján bármikor megtekinthető.

**3./ Az alapító okirat VI.5. pontja az alábbiak szerint módosul:**

**5./ A könyvvizsgáló:**

A társaságnál állandó könyvvizsgáló működik.

A társaság könyvvizsgálói feladatai ellátására a könyvvizsgáló legfeljebb 5 évi meghatározott időtartamra választható meg.

A társaság könyvvizsgálója az EXPERTUS-AUDIT KFT. (cégjegyzékszám: Nyíregyházi Törvényszék Cégbírósága, Cg. 15-09-065053, kamarai nyilvántartási szám: 001217., képviseli: Szélesné Szelkó Ildikó ügyvezető) 4400 Nyíregyháza, Szélsőbokori út 17. sz. székhelyű gazdasági társaság, amelynek természetes személy képviselőjeként Szélesné Szelkó Ildikó bejegyzett könyvvizsgáló (sz: ….. ………. .., an: …. ….., kamarai nyilvántartási szám: 002043) …. ……….., ………… út ... sz. alatti lakos jár el.

A könyvvizsgáló ezen megbízatása határozott időre, **2024. szeptember 18-tól 2029. május 31-ig** szól**.**

A könyvvizsgálóval megválasztását követően a gazdasági társaság ügyvezetése köt szerződést a polgári jog általános szabályai szerint.

Nem lehet a társaság könyvvizsgálója az a személy aki:

a.) a vezető szerv elnöke, vagy tagja,

b.) a közhasznú szervezettel a megbízatásán kívül más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll, ha jogszabály másképp nem rendelkezik,

Tiszavasvári, 2024. szeptember …... Ellenjegyzem:

Tiszavasvári Város Önkormányzata

Szőke Zoltán polgármester Dr. Vaskó László ügyvéd

-/-

-5-

c.) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat és a társadalmi szervezet által tagjának a társasági jogviszony alapján nyújtott létesítő okiratnak megfelelő cél szerinti juttatást, illetve

d.) az a)-c) pontban meghatározott személyek hozzátartozója.

Az állandó könyvvizsgáló feladata

A legfőbb szerv által választott állandó könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a gazdasági társaság beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről.

Az állandó könyvvizsgáló a könyvvizsgálói nyilvántartásban szereplő egyéni könyvvizsgáló vagy könyvvizsgáló cég lehet. Ha könyvvizsgáló cég látja el a könyvvizsgálói feladatokat, ki kell jelölnie azt a személyt, aki a könyvvizsgálatot személyében végzi.

Nem lehet állandó könyvvizsgáló a gazdasági társaság tagja, vezető tisztségviselője, felügyelőbizottsági tagja és e személyek hozzátartozója. Nem lehet állandó könyvvizsgáló a társaság munkavállalója e jogviszonya fennállása idején, és annak megszűnése után három évig.

Az állandó könyvvizsgálói feladatok teljesítése

Az állandó könyvvizsgáló nem nyújthat a gazdasági társaság részére olyan szolgáltatást és nem alakíthat ki olyan együttműködést az ügyvezetéssel, amely könyvvizsgálói feladatának független és tárgyilagos ellátását veszélyezteti.

Az állandó könyvvizsgálót a társaság legfőbb szervének a társaság beszámolóját tárgyaló ülésére meg kell hívni. A könyvvizsgáló ezen az ülésen köteles részt venni, de távolmaradása az ülés megtartását nem akadályozza.

Ha a gazdasági társaságnál felügyelőbizottság működik, a könyvvizsgáló a felügyelőbizottság ülésén tanácskozási joggal részt vehet, a felügyelőbizottság felhívása esetén a könyvvizsgáló a felügyelőbizottság ülésén köteles részt venni. A felügyelőbizottság köteles napirendre tűzni a könyvvizsgáló által megtárgyalásra javasolt ügyeket.

Tiszavasvári Város Önkormányzata Képviselő-testülete ……/2024. (IX…….) sz. határozatával – amely …../2024. (IX…….) sz. alapítói határozatnak minősül – 2024. szeptember …... nap módosította a TIVA-Szolg Nonprofit Kft. alapító okiratát.

Tiszavasvári, 2024. szeptember …….

----------------------------------------------------------

Tiszavasvári Város Önkormányzata

Szőke Zoltán polgármester

**Ellenjegyzem:**

Tiszavasvári, 2024. szeptember …...

--------------------------------------

Dr. Vaskó László

ügyvéd